Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17., 68/18, 98/19., i 64/20) i Pravilnika o načinu i postupku zapošljavanja u Šumarskoj i drvodjeljskoj školi Karlovac, ravnatelj Šumarske i drvodjeljske škole Karlovac raspisuje:

**N A T J E Č A J
za radno mjesto**

1. **Nastavnik tjelesne i zdravstvene kulture (m/ž) –** 1 izvršitelj/ica, na neodređeno nepuno radno vrijeme (18 sati tjedno) uz uvjet probnog rada tri (3) mjeseca

**Mjesto rada:** Karlovac, Vatrogasna cesta 5

Uvjeti: Uz opći uvjet za zasnivanje radnog odnosa, sukladno općim propisima o radu, osoba koja zasniva radni odnos u školi mora ispunjavati i posebne uvjete za zasnivanje radnog odnosa. Posebni uvjeti za zasnivanje radnog odnosa u Školi za osobe koje sudjeluju u odgojno-obrazovnom radu sa učenicima jesu poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuću vrstu i razinu obrazovanja kojom su osobe stručno osposobljene za obavljanje odgojno-obrazovnog rada. Odgovarajuća vrsta i razina obrazovanja za nastavnika tjelesne i zdravstvene kulture propisana je člankom 105. stavak 7. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17., 68/18., 98/19 i 64/20.) i člankom 2. Pravilnika o stručnoj spremi i pedagoško-psihološkom obrazovanju nastavnika u srednjem školstvu (N.N. 1/96. i 80/99.).

Rok za podnošenje prijava je **osam (8)** dana od dana objave natječaja na mrežnim stranicama i oglasnoj ploči Šumarske i drvodjeljske škole Karlovac, te mrežnim stranicama i oglasnim pločama Hrvatskog zavoda za zapošljavanje.

U prijavi (zamolbi) na javni natječaj navode se osobni podaci podnositelja prijave (osobno ime, adresa stanovanja, broj telefona odnosno mobitela, po mogućnosti e-mail adresa) i naziv radnog mjesta na koje se prijavljuje.

Kandidati trebaju priložiti: vlastoručno potpisanu prijavu, životopis, dokaz o državljanstvu, dokaz o stečenoj stručnoj spremi (diploma), dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje – ne starije od 30 dana od dana objave natječaja), uvjerenje nadležnog suda da nije pod istragom i da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 30 dana od dana objave natječaja).

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi  (NN broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19. i 64/20.).

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate samo pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji ostvaruje pravo prednosti pri zapošljavanju prema članku 48. Zakona o civilnim stradalnicima iz Domovinskog rata (NN br. 84/21) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 49. Zakona o civilnim stradalnicima iz Domovinskog rata (NN br. 84/21), koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

Nepravodobne i nepotpune prijave neće se razmatrati.

Osoba koja ne podnese pravodobnu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj.

Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune provest će procjena prema odredbama Pravilnika o načinu i postupku zapošljavanja u Šumarskoj i drvodjeljskoj školi Karlovac koji je dostupan na mrežnim stranicama škole.

Područja procjene, pravni i drugi izvori za pripremu kandidata za provjeru, vrijeme i mjesto održavanja procjene biti će objavljeno na mrežnim stranicama Škole poveznica: [http://www.ss-sumarskaidrvodjeljska-ka.skole.hr](http://www.ss-sumarskaidrvodjeljska-ka.skole.hr/) najmanje tri (3) dana prije dana određenog za održavanje procjene.

Ako kandidat ne pristupi procjeni smatra se da je odustao od prijave na natječaj.

Isprave se prilažu u neovjerenoj preslici, a izabrana osoba dužna je prije sklapanja ugovora o radu dostaviti originalnu dokumentaciju ili dokumentaciju u ovjerenoj kopiji od strane javnog bilježnika.

O rezultatima natječaja kandidati će biti obaviješteni putem mrežne stranice Šumarske i drvodjeljske škole Karlovac u roku 8 dana od dana donošenja odluke o izboru.

Na natječaj se mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Podnošenjem prijave na natječaj kandidat daje izričitu privolu Šumarskoj i drvodjeljskoj školi Karlovac da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine br.42/18).

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu: Šumarska i drvodjeljska škola Karlovac, Vatrogasna cesta 5, 47000 Karlovac, s naznakom „Za natječaj – nastavnik tjelesne i zdravstvene kulture“.

KLASA: 110-01/21-01/26

URBROJ: 2133-50-01-21-1

Karlovac, 18.08.2021.

 Ravnatelj

 Daniel Peris, dipl.ing.

Natječaj je objavljen dana 19. kolovoza 2021. na mrežnim stranicama Šumarske i drvodjeljske škole i na oglasnoj ploči Škole te na mrežnim stranicama i oglasnim pločama Hrvatskog zavoda za zapošljavanje i traje do **27.08.2021**. godine.